Fougasse med to forskellige krydringer - Råvarecirkus.dk
Fougasse med to forskellige krydringer
Fougasse er franskmændenes svar på foccacia. Det er provencalsk brød, som er kendetegnet ved sine flade form med de særlige snit. Formen og snittene gør, at du får et smukt brød med ret meget skorpe. Du kan lave det helt plain, men det er også meget almindeligt at krydre brødet med ost, ansjoser, oliven eller provenacalske urter som timian, rosmarin og laurbær. Fougasse er meget pynteligt og et hyggeligt brød at sidde og bryde af ved bordet med et glas rødvin.
Bland gær med vand. Rør salt og mel i og ælt godt i 5-10 minutter.
Muligvis skal du holde lidt af melet tilbage. Dejen må ikke være for hård.
Kom den ud på et meldrysset bord og del dejen i to.
Form dejen til en lang pølse og træk den ud så du får et aflangt og fladt brød på ca 3 cm i tykkelsen.
Pensl hele overfladen med olivenolie og skær nogle lange snit i den, så der opstår nogle store huller i dejen.
Den ene stikker du med rosmarin- og timiankviste og drysser med flagesalt. Den anden stikker du udstenede oliven ned i.
Bag ved 230 grader til de er gyldne og gennembagte.
GærHvedemelOlivenOlivenolieRosmarinTimian
Rabarbersorbet med mynte og rugbrød-knas
Rabarbermarmelade på to måder
Græskarfritter med parmesan
Grønt, Snacks og hapsere
Kylling med figner